माउंट अगुंग के ज्वालामुखी के चलते आसमान में 2,500 मीटर (8,200 फीट) तक धुएं और राख का गुबार छा जाने से इंडोनेशिया के टूरिस्ट आईलैंड बाली ने अपना अंतरराष्ट्रीय हवाई अड्डा शुक्रवार को बंद कर दिया. नेशनल डिजास्टर एजेंसी ने कहा कि करीब 450 फ्लाइट्स कैंसिल की गई हैं. फ्लाइट कैंसिल करने का असर करीब 75,000 लोगों पर पड़ा.
ऑस्ट्रेलिया स्थित डार्विन में 'रीजनल वाल्कैनिक एश एडवाइजरी सेंटर' ने कहा, हवाएं राख को दक्षिण पश्चिम में जावा की ओर ले जा रही हैं. जर्मन नागरिक लुइसा ने कहा, "हमारे पास रात के लिए रहने का कोई स्थान नहीं था, इसलिए हमें दूसरी जगह ढूंढ़नी पड़ी. हमने एक टैक्सी ली और एक हॉस्टल में रुक गए. हमें उम्मीद थी कि हम सुबह निकल जाएंगे लेकिन हवाई अड्डे बंद हैं."
ऑस्ट्रेलिया की राष्ट्रीय एयरलाइन क्वांटस ने एक बयान में कहा बाली की फ्लाइट्स ऑपरेट करना 'फिलहाल सुरक्षित नहीं' है
hin_Deva hin_Deva hin_Deva